L´Acord Territorial de la Safor llança noves formacions en línia
19 novembre 2020

## L´Acord Territorial de la Safor llança noves formacions en línia19 novembre 2020Última actualització: 14 juliol 2025

![](../gestion/img/e8c36746e22c5c847076d52db5d2263bacd310671e58f4e25caf1b0f1f5fe6a1.jpg)  
  

**L’Acord Territorial de la Comarca de la Safor** posa en marxa dos noves formacions en línia de caràcter completament gratuït, que tenen com a objectiu millorar i ampliar les competències digitals de les persones participants, així com la seua productivitat a l’hora de ser més eficients en les tasques quotidianes.  
  
La primera d’elles, **“Com millorar la teua productivitat”** començarà el 27 de novembre. Amb una durada de 25 hores, té com a objectiu donar a conèixer com ser més productiu a través de ferramentes en línia com: Google Calendar, Gmail, Google Keep  i altres extensions.  
  
La segona, **“Administració electrònica: com fer ús”**, permetrà als participants conèixer què és la e-administració, quin tipus de certificats electrònics hi ha i com es pot fer una tramitació per Seu Electrònica. El curs, amb una durada de 15 hores, començarà el 30 de novembre i permetrà als participants adquirir coneixements per a realitzar els seus tràmits  de forma segura.  
  
El termini per a inscriure’s està obert i s’ha de fer a la web [ww.urbalabgandia.com/agenda.](https://www.gandia.es/aytg/manager/ww.urbalabgandia.com/agenda.) Les dues propostes tenen sessions en línia programades per a la presentació de l’equip docent, explicar la metodologia i resoldre dubtes a través de videoconferències en directe.  
  
Cal destacar que amb aquestes propostes es pretèn millorar i consolidar les competències digitals de les persones participants, assolint ferramentes ja conegudes amb noves extensions i modalitats per a ser més eficient i productiu a l’hora de treballar en la xarxa. També donar la suficient confiança per fer tràmits a través de la Seu Electrònica de les diferents administracions públiques.

Aquestes noves formacions s’imparteixen per la plataforma d’elearning d’[Urbalab Gandia](http://urbalabgandia.com) i s’emmarquen en l’[Acord Territorial de La Safor, La Safor Empren](https://www.urbalabgandia.com/projectes/acord-territorial-de-la-safor-edicio-2019-2020/), impulsat per la [Mancomunitat de Municipis de la Safor](http://www.mancomunitat-safor.es/ca), l’[Ajuntament de Gandia](http://gandia.org), [la Federació d’Associacions d’Empresaris de la Safor (FAES](http://www.faesafor.com/es/)), [UGT-PV](https://www.ugt-pv.es) Intercomarcal la Ribera-Safor-Vall d’Albaida- Costera-Canal de Navarrés i Sindicat Unió Intercomarcal La Ribera-La Safor de [CCOO-PV,](http://www.pv.ccoo.es) amb el finançament de [Labora](http://www.labora.gva.es/) i la Generalitat Valenciana.

[Twittear](https://twitter.com/share)